Rozsudok Okresného súdu Lučenec sp. zn. 3T/115/2024 z 4. 2. 2025
Rozsudok Okresného súdu Lučenec z 4. februára 2025, sp. zn. 3T/115/2024, ECLI:SK:OSLC:2025:6624010830.2
Súd: Okresný súd Lučenec
Spisová značka: 3T/115/2024
ECLI: ECLI:SK:OSLC:2025:6624010830.2
Dátum vydania: 4. 2. 2025
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 3T/115/2024 6624010830 04. 02. 2025 JUDr. Ladislav Lóška ECLI:SK:OSLC:2025:6624010830.2
ROZSUDOK V MENE SLOVENSKEJ REPUBLIKY Okresný súd Lučenec na hlavnom pojednávaní konanom dňa 04. februára 2025 samosudcom JUDr. Ladislavom Lóškom takto rozhodol: obžalovaný A. B. C. D. E. F., nar. XX.XX.XXXX v G., trvale bytom H. I. J. XXX, uznáva
sa zavinného,že
dňa 08.09.2024 v čase asi o 23:34 hod. v G. po K. L. od čerpacej stanice OMV k OD Galéria, po predchádzajúcom užití psychoaktívnej návykovej látky - metamfetamínu (pervitínu) viedol osobné motorové vozidlo zn. M. M., EČ: G. XXX L., kde bol zastavený a kontrolovaný hliadkou OO PZ Lučenec, následne sa na výzvu polície podrobil dychovej skúške na zistenie prítomnosti alkoholu v jeho dychu, ktorá bola negatívna, avšak nakoľko javil príznaky požitia iných návykových látok, bol vyzvaný na odber krvi a moču, na základe čoho bola u neho dokazovaním stanovená prítomnosť metamfetamínu v krvi v čase jazdy, v koncentrácii 239,80 ng/ml a amfetamínu v koncentrácii 40,57 ng/ml, pričom v dôsledku koncentrácie týchto látok a ich vplyvu na psychické, senzorické a motorické funkcie organizmu nebol schopný bezpečne viesť motorové vozidlo a uvedeného konania sa dopustil napriek tomu, že trestným rozkazom Okresného súdu v Lučenci sp. zn. 0T 57/2023 zo dňa 09.06.2023, ktorý nadobudol právoplatnosť toho istého dňa, bol uznaný vinným zo spáchania prečinu ohrozenia pod vplyvom návykovej látky podľa § 289 odsek 1 Trestného zákona, za čo mu bol uložený peňažný trest vo výške 500 €, ako aj trest zákazu činnosti viesť motorové vozidlá všetkého druhu na dobu 24 mesiacov, teda vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí, alebo spôsobiť značnú škodu na majetku, hoci bol za taký čin v predchádzajúcich dvadsiatich štyroch mesiacoch odsúdený, tým s p á c h a l prečin ohrozenia pod vplyvom návykovej látky podľa § 289 odsek 3 písmeno a) Trestného zákona. rozhodol: Za to sa odsudzuje
podľa § 289 ods. 3 Tr.zák., s použitím § 38 ods. 2 Tr.zák. na trest odňatia slobody vo výmere 12 (dvanásť) mesiacov. Podľa § 49 ods. 1 písm. a) Tr. zák. súd obžalovanému výkon trestu podmien e č n e o d k l a d á a podľa § 50 ods. 1 Tr. zák. určuje skúšobnú dobu v trvaní 14 (štrnásť) mesiacov. Podľa § 61 ods. 1, 2, 3 Tr. zák., s použitím § 38 ods. 2 Tr.zák. súd obžalovanému ukladá trest zákazu činnosti viesť motorové vozidlá všetkého druhu v trvaní 5 (päť) rokov a 7 (sedem) mesiacov. Podľa § 172 ods. 2 Tr. por. bol vyhotovený zjednodušený písomný rozsudok, ktorý neobsahuje odôvodnenie, nakoľko po jeho vyhlásení sa prokurátor a obžalovaný vzdali odvolania. Poučenie: P o u č e n i e : Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

